Američki katolici ljuti zbog zataškavanja pedofilskih skandala
Don Marshall: "Kako se papa može pogledati u zrcalo, svjestan što je otac Murphy učinio toj djeci, a on ništa nije poduzeo u vezi s tim?
Skandal, kao nijedan do sada, tiče se i samog pape Benedikta. Dok je bio kardinal, vodio je istragu svećenika pedofila, uključujući i onu o ozloglašenom ocu Murphyju iz Milwaukeeju, koji je priznao zlostavljanje 200 učenika u školi za gluhu djecu Papa Benedict se sučeljava s velikom krizom. Riječ je o pedofiliji koja je desetljećima prisutna u crkvi, a crkva nije reagirala ili je problem jednostavno skrivala. Sada se javljaju o optužbe da je i sam papa svojedobno znao za zlostavljanja djece od strane svećenika, ali da nije reagirao. Ispred njujorške Katedrale Svetog Patricka – ljutnja. U katedrali – snažna potpora papi Benediktu. Nadbiskup New Yorka je rekao: "Nitko nije energičniji u čišćenju crkve od učinaka tog bolesnog grijeha nego čovjek kojeg sada zovemo papa Benedict 16-ti...Čovjek koji je sada svakodnevno izložen neutemeljenim i štetnim aluzijama”. Skandal, kao nijedan do sada, dotiče i samog svetog oca. Kao kardinal Ratzinger vodio je istragu glede svećenika pedofila, uključujući i onu o ozloglašenom ocu Murphyu iz Milwaukeeja, koji je priznao zlostavljanje 200 učenika, koji su bili gluhi. je tada imao samo 12 godina i sjeća se jednog svog školskog kolege: "Želio se ispovjediti i Murphy ga je odveo u ormar ispod stepenica gdje ga je zlostavljao”. i druge žrtve tražili su da Vatikan nešto poduzme. Interna korespodencija pokazuje da je tadašnji kardinal Ratzinger mogao biti upoznat s tom situacijom. Međutim, Murphy nikada nije bio lišen svećeničkog zvanja. je bio njegova žrtva kada je imao 13 godina: “Kako on može sebe pogledati u zrcalo svjestan da je znao što je otac Murphy učinio s više od 200 djece, a ništa ne poduzeti? Onda je postao papa! Trebao bi se sramiti samog sebe!” Neki od svećenika, poput , koji je stručnjak za crkveno pravo, pozivaju na promjene. “Ljudi masovno napuštaju crkvu, dok Vatikan odbija riješiti problem!” Otac poziva na ostavke: “Mislim da se moraju dati ostavke za dobrobit cijele crkve”. Mnogi vjernici smatraju da je skandal uzrokovao krizu u samoj vjeri i takvi vjernici ne žele podržati crkvu dok, istodobno, žale što su iznevjereni oni koji su zlostavljani. “Srce mi se cijepa zbog crkve zato što ima toliko dobrih svećenika” -rekla je jedna vjernica pred Katedralom Svetog Patricka. Pedofilski skandal u Katoličkoj crkvi nije ni blizu kraja, a u vrijeme stolovanja pape Benedikta na površinu izbijaju brojni takvi skandali koje su crkveni vjerodostojnici skrivali desetljećima. Je li i sveti otac među njima, pitanje je na koje se, još uvijek, ne može odgovoriti sa sigurnošću.